Odense Adresse-Contoirs Efterretninger, 1848-06-09
(Af et Brev fra Randers den 30 Mai. Alting gaaer sin vanlige Gang paa Landet, og Alle ansee det som hidtil er skeet, for aldeles rigtigt: det Eneste derimod, Bønderne yttre sig lidet fortrydeligt om er, at Krigsministeren ikke har indkaldt flere Folk; thi de mene, at Jorden alligevel godt kan dyrkes ved de tilbageblivende Gamles Kraft, og at der desuden paa Landet er Grunker nok til at holde en lille Tørn ud med. Jeg har talt med Mange, som kom fra den endnu dengang af Fjenden okkuperede Egn, og som paastode, at Egnens Beboere, endskjøndt det ydmygende Tryk haardt hvilede paa dem, uden at der viste sig Udsigt til en snarlig Hjælp, dog ikke gave det mindste Tegn til Klage. Eet er der derimod, som alle Jyder vilde, klage" over, Eet er der, som Man frygter, det nemlig, at den diplomatiske Underhandling, der, som det synes, alt nu er igang, skulde føre til Bortgivelse af nogen af Danmarks Rettigheder. Jeg for min Part helder ikke til denne Anskuelse, men den er dog temmelig almindelig overalt her, og jeg er tilfulde overbeviist om, at Bladene allerbedst vilde trøste Jyderne, hvis de kunde forsikkre dem om, at Regjeringen nu som før holder fast og urokkelig ved sine engang fattede energiske Beslutninger, og at den ikke giver et Haarsbred efter for de fanatiske Tydskeres anmassende Fordringer." (Fdrl.) Det engelske Blad "Morning Post", der især er yndet af Aristokratiet i Engelland, har under 26 Mai en Artikel om de danske Forhold, hvori det hedder: "Fra samme Øieblik, som Lord Palmerstons tvivlraadige og tvetydige Politik blev bekjendt, tiltog Uforskammetheden og Voldsomheden hos de revolutionaire Magthavere i Berlin og Frankfurt; thi istedetfor at frygte Følgerne af Lord Palmerstons Erklæring som Svar til Hr. d'Jøraeli, at det er Engellands Pligt, at det er uundgaaeligt for Engellands Ære, og derfor i dets velforstaaede Jnteresse, at alle dets Forpligtelser opfyldes, at Engelland maa indestaae for sine Forpligtelser og sørge for, at de blive opfyldte indsaae Tydskland snart at denne Erklæring kun havde til Hensigt at bringe ubeleilige Spørgere til Taushed, og at føre Landet og dets Repræsentanter bag Lyset, medens der droges Omsorg for, at Engelland ikke opfyldte sine Forpligtelser. - Havde den ædle Lord valgt, her at bruge halvt saa kraftigt et Sprog, som i den daarlige Spanske Sag - havde han kun fundet halv saa megen Tilbøielighed til at raade og belære de Mænd, der nu regjere Tydskland - kunde han have forebygget Blodsudgydelse, eller under enhver Omstændighed have opretholdt Engellands Ære og forsvaret dets Jnteresser med mere Held, end han hidtil har gjort saavel i Tydskland som i Spanien. Korvetten "Flora", Kapt. v. Dockum, afseilede den 6de fra Kjøbenhavn sydpaa. Samme Dags Eftermiddag ankom "Caroline Amalia fra Sønderborg, medhavende Qvæstede. Den af "Dannevirke, antydede Protest af Borgerne i Haderslev mod at indlemmes i det tydske Forbund meddeles nu af kjøbenhavnske Blade; den lyder saaledes: "J Anledning af et os i Dag af nuværende konst. Borgermester Hr. Herredsfoged Kier forelagt Spørgsmaal: "om vi, Haderslevs Borgere, ønskede, at Hertugdommet Slesvig maatte blive adskilt i tvende Dele, og den nordlige Deel indlemmes i Danmark, under Navn af Sønder=Jylland, erklære vi herved, at vi, forsaavidt vort Ønske og Mening kommer i Betragtning, ikke ønske nogen Adskillelse af Hertugdommet Slesvig, og at vi endnu meget mindre, og under ingen Omstændigheder ville indlemmes i det tydske Forbund, men blive i Forbindelse med Danmark under Nydelsen af de Rettigheder, som den kongelige Proklamation af 27 Marts d. A. tilsiger os, hvilken Proklamation herved vedlægges i Originalen. Haderslev d. 28 Mai 1848. Herfølge Underskrifterne af 248 Borgere.